LEGISLATÍVNA RADA VLÁDY
      SLOVENSKEJ REPUBLIKY

	     Na rokovanie vlády SR
                                                                                      dňa 13. apríla 2005
                                                                                      K materiálu č. 4635/2005
                                                                                      K bodu č.3

	S T A N O V I S K O

k návrhu poslancov Národnej rady Slovenskej republiky Dušana Jarjabka  a Dušana Čaploviča na vydanie zákona, ktorým sa mení a dopĺňa zákon č.308/2000 Z.z. o vysielaní a retransmisii a o zmene zákona č.195/2000 Z.z. v znení neskorších predpisov (tlač 1055)
________________________________________________________________ 

	I
Predseda Národnej rady Slovenskej republiky P. Hrušovský požiadal listom z 24. februára 2005  predsedu vlády Slovenskej republiky podľa § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov o zaujatie stanoviska vlády Slovenskej republiky k návrhu poslancov Národnej rady Slovenskej republiky Dušana Jarjabka  a Dušana Čaploviča na vydanie zákona, ktorým sa mení a dopĺňa zákon č.308/2000 Z.z. o vysielaní a retransmisii a o zmene zákona č.195/2000 Z.z. v znení neskorších predpisov (tlač 1055).
	
	II

Účelom predloženého poslaneckého návrhu zákona je presnejšie upraviť povinnosti vysielateľov súvisiace s ochranou ľudskej dôstojnosti a ľudskosti a ochranou maloletých. 
V dôvodovej správe sa uvádza, že  predložený návrh nebude mať dopad na štátny rozpočet  ani rozpočty obcí a rozpočty vyšších územných celkov a nezakladá nároky na pracovné sily a organizačné zabezpečenie. S týmto konštatovaním sa stotožňuje aj odbor štátneho rozpočtu Ministerstva financií Slovenskej republiky. 
Predkladateľom návrhu zákona na rokovanie vlády je minister kultúry, ktorý odporučil vláde Slovenskej republiky vysloviť  s predloženým návrhom zákona nesúhlas.

Legislatívna rada vlády Slovenskej republiky prerokovala predmetný návrh na svojom zasadnutí 5. apríla 2005. Vláde Slovenskej republiky odporučila nesúhlasiť s predloženým návrhom z dôvodov uvedených v pripojenom návrhu stanoviska vlády Slovenskej republiky. 
	
III
	  
	  Návrh
                                              
		       S T A N O V I S K O
                                         vlády Slovenskej republiky

k návrhu poslancov Národnej rady Slovenskej republiky Dušana Jarjabka  a Dušana Čaploviča na vydanie zákona, ktorým sa mení a dopĺňa zákon č.308/2000 Z.z. o vysielaní a retransmisii a o zmene zákona č.195/2000 Z.z. v znení neskorších predpisov (tlač 1055)
________________________________________________________________

	Vláda Slovenskej republiky n e s ú h l a s í s návrhom poslancov Národnej rady Slovenskej republiky Dušana Jarjabka  a Dušana Čaploviča na vydanie zákona, ktorým sa mení a dopĺňa zákon č.308/2000 Z.z. o vysielaní a retransmisii a o zmene zákona č.195/2000 Z.z. v znení neskorších predpisov (tlač 1055) z týchto dôvodov :

1. Navrhovaná úprava v bode 1, týkajúca sa zákazu zobrazovania scén reálneho násilia je nesystémová. Platná právna úprava totiž umožňuje efektívnu aplikáciu zákona aj z hľadiska cieľa uvádzaného predkladateľmi. Zákaz bezdôvodneho zobrazovania scén reálneho násilia v ponuke programov vysielanej programovej služby a všetkých jej zložkách obsahuje § 19 ods. 2 písm. d) tohto zákona. Na toto ustanovenie nadväzuje § 20 ods.1, podľa ktorého je vysielateľ povinný zabezpečiť, aby sa nevysielali programy alebo iné zložky programovej služby, ktoré môžu narušiť fyzický, psychický alebo morálny vývin maloletých, a ktoré okrem iného obsahujú aj neodôvodnené násilie. 

2. Okrem uvedených vecných nedostatkoch má predložený návrh aj  legislatívno-technické nedostatky napr. :
	
a) názov návrhu zákona je uvedený gramaticky nesprávne,

b) v úvodnej vete k článku I chýba v citácii zákona za spojkou „a“ slovo „zákona“, 

c) v článku II nie je uvedený konkrétny dátum účinnosti zákona .

Bratislava : 7. apríla 2005 
Vypracovala : Jiřina Fischerová

Schválil: Štefan Grman 
	generálny riaditeľ
       sekcie vládnej legislatívy                         

		Daniel  L I P Š I C
             podpredseda vlády SR,
                                                                            minister spravodlivosti SR a
                                                                     predseda Legislatívnej rady vlády SR